Шымкент қаласының жұмыспен қамту және әлеуметтік қорғау басқармасының 2026 жылдың 8 айлық қорытындысы бойынша атқарылған жұмыстар туралы

2026 жылға бекітілген индикатор көрсеткіштері
Шымкент қаласының 2026-2030 жылдарға арналған даму жоспарына сәйкес, Шымкент қаласының жұмыспен қамту және әлеуметтік қорғау басқармасына 4 индикатор бекітілген. 2 индикатор ресми статистикалық деректер арқылы алынады. Оның ішінде:
- Табысы ең төменгі күнкөріс деңгейінен /кедейлік шегінен төмен халықтың үлесінің жоспары 6,2%, 2026 жылдың I тоқсандағы жағдаймен кедейлік шегінен төмен халықтың үлесі 5,1%-ды құрап отыр;
- Жұмыссыздық деңгейінің жоспары 4,9%, 2026 жылдың                                      IІ тоқсандағы жағдаймен жұмыссыздық деңгейі 4,6%-ды құрап отыр;
- Жұмысқа орналастырылған 23 202 азаматтың, оның ішінде                   15 710 жастарды жұмысқа орналастыру жоспарланып, 1 қыркүйегіне жұмысқа орналастырылған 18 060 азамат, оның ішінде 9 723  жастар жұмысқа орналасқан.
- Халықтың әлеуметтік қорғау объектілерімен қамтамасыз етілу жоспары 90%, 2026 жылдың 1 қыркүйегіне 85% -ды құрап отыр. 
Жоғарыда аталған даму жоспарында қамтылған барлық индикаторлардың орындалуына тиісті басқармалармен жұмыстар жүргізілуде және индикаторлық көрсеткіштердің орындалуы бойынша ресми статистикалық деректер әр тоқсанның бітуіне орай 45-ші күні сайтқа ілінетінін мәлімдейміз. 
2026 жылға бюджеттен бөлінген қаржы
Шымкент қаласының жұмыспен қамту және әлеуметтік қорғау басқармасына жергілікті бюджеттен 2026 жылға 39 951,5 млн. теңге бөлініп, 21 261,8 млн. теңгесі игерілді (2025 ж. – 42 532,4  млн. теңге бөлініп, 21 947,2 млн. теңге игерілді).

1. Халықты жұмыспен қамту  
2026 жылы 31 398 адамды жұмыспен қамту шараларына қатыстыру жоспарланып, нақты 24 571 (2025 ж. – 54 976) адам қатысқан (78,3%). 
Оның ішінде:
21 952 адамды жұмыспен қамту шараларына қатыстыру жоспарланған, нақты 17 121 адам қатысқан (2025 ж. – 25 147). Атап айтқанда: 
- 3 660 адамды кәсіби білім беру бойынша оқуға жолдау жоспарланған, нақты  3 914 адам (106,9%);
- 2 530 адамға кәсіпкерлікті дамыту бойынша кәсіпкерлік қолдау көрсету жоспарған, нақты 2 645 адам (123,1%);
- 4 335 адамды субсидияланатын жұмыс орындарына жолдау жоспарланған, нақты 2 946 адам (68,0%); 
- тұрақты бос жұмыс орындарына 11 427 адамды орналастыру жоспарланып, 7 534 адам жұмысқа орналасқан (65,9%).
Сонымен қатар, 9 446 адамды Шымкент қаласында іске асырылып отырған концепциялар, даму бағдарламасы және азаматтардың жеке бастамасымен құрылған жаңа жұмыс орындарына жұмысқа орналасатыру жоспарланып, нақты 7 450 адам жұмыс орнына жолданған (2025 ж. – 29 829). Атап айтқанда: 
- концепциялар бойынша 2 527 жұмыс орнын құру жоспарланып, нақты 531 жұмыс орны құрылды (21,0%);
- жеке бастамамен құрылатын 6 919 жұмыс орындары жоспарланып, нақты 6 919 адам қатысқан (100%), (жекеменшік есебінен іске қосылатын жеке меншік балабақшалар, спорт кешендері, білім беру ұйымдары, дәріхана, асхана және басқа да қызмет көрсететін ұйымдар).

2. Ардагерлер мен аз қамтамасыз етілген азаматтарды әлеуметтік қолдау
Шымкент қаласы бойынша зейнеткерлер саны – 105 547 (2025 ж. –  101 389), тыл еңбеккерлері – 1 188 (2025 ж. – 1 354), ҰОС ардагерлеріне теңестірілгендер – 2 098 (2025 ж. – 2 125).
Көп балалы аналар саны – 65 875 (2025 ж. – 71 534), оның ішінде «Алтын алқа», «Күміс алқа» белгілерімен марапатталғандар –                         15 605 (2025 ж. – 14 994). Көп балалы, яғни 4-5 баласы бар аналар саны – 50 270 (2025 ж. – 56 540).
2026 жылға ардагерлер мен аз қамтамасыз етілген азаматтарды әлеуметтік қолдау мақсатында жалпы 3 954,6 млн. теңге қаралып,                   2 360,5 млн. теңге игерілді  (2025 ж. – 3 860,2 млн. теңге). Атап айтқанда:
- Мереке мен атаулы күндерге арналған бір реттік және ай сайынғы көмек көрсетуге 3003,1 млн.теңге қаралып, 1 967,1 млн. теңге төленді.               (2025 ж. – 2 710,1 млн. теңге).
	Анықтама:
- 15 ақпан Ауған, Тәжік-Ауған, Таулы Карабах, Ирак ұрыс қимылдарына қатысқан 1 248 ардагерге 50 АЕК-тен (216 250 теңгеден) 269,9 млн. теңге әлеуметтік көмек төленді;
- 8 наурыз «Халықаралық әйелдер күніне» орай 14 487 көпбалалы аналарға                 5 АЕК-тен (21 625 теңгеден) 313,3 млн. теңге әлеуметтік көмек төленді;
- Чернобыль атом электр станциясы апатының құрбандарын еске алу күні: Чернобыль атом электр станциясындағы апаттың салдарынан мүгедек болған                         192 адамға – 45 АЕК-тен (194 625 теңгеден) 37,4 млн. теңге әлеуметтік көмек төленді;
- 7 мамыр – Ұлы Отан қорғаушыларға теңестірілгендер күніне орай                            187 адамға – 45 АЕК-тен (194 625 теңгеден) 36,4 млн. теңге әлеуметтік көмектер төленді;
- 9 мамыр – ҰОС жылдарында тылдағы жанқиярлық еңбегі мен мінсіз қызметі үшін марапатталған 1 222 адамға – 15 АЕК-тен (64 875 теңгеден) 79,3 млн. теңге әлеуметтік көмек төленді;
- 9 мамыр – Жеңіс күніне орай қаза тапқан 160 әскери қызметшілердің отбасыларына 15 АЕК-тен  (64 875 теңгеден)  10,4 млн. теңге әлеуметтік көмек төленді;
- 9 мамыр – Жеңіс күніне орай Ұлы Отан соғысы кезеңінде жаралануы, контузия алуы, мертігуі немесе ауруға шалдығуы салдарынан қайтыс болған мүгедектігі бар 55 адамның екінші рет некеге тұрмаған зайыбына 15 АЕК-тен                           (64 875 теңгеден) 3,7 млн. теңге әлеуметтік көмек төленді;
- 31 Мамыр Саяси қуғын-сүргін құрбандарына 998 адамға –  5 АЕК-тен                  (21 625 теңгеден) 21,6 млн. теңге әлеуметтік көмектер төленді;
- 29 тамыз – Семей ядролық сынақ полигонының жабылған күніне орай мүгедектік алған және тікелей қатысқан 429 адамға – 45 АЕК-тен                                            (194 625 теңгеден) 83,5 млн. теңге  әлеуметтік көмектер төленді;
- 1 қазан – Қарттар күніне орай 70 жасқа толған және асқан 35 973 қарттарға 3 АЕК-тен (12 975 теңгеден) 466,8 млн. теңге әлеуметтік көмектер қаралды;
- 25 қазан – Республика күніне мүгедектігі бар 8 238 балаларға 5 АЕК-тен (21 625 теңгеден) 178,1 млн. теңге әлеуметтік көмек қаралды;
- 25 қазан – Республика күніне орай 720 жетім балалар, ата-анасының қамқорлығынсыз қалған балаға 20 АЕК-тен (86 500 теңгеден) 62,3 млн. теңге әлеуметтік көмек қаралды;
- 16-17 желтоқсан саяси қуғын-сүргін құрбандарына ақталған                                      33 азаматтарға 65 АЕК-тен (281 125 теңгеден) 9,2 млн. теңге әлеуметтік көмектер қаралды;
- Өтелмеген бөлігін неғұрлым жеңіл жаза түрімен ауыстыру не тағайындалған жаза мерзімін қысқарту түрінде пробация қызметінің есебінде тұрған 47 адамға 10 АЕК -тен (43 250 теңгеден ) 2,0 млн. теңге әлеуметтік көмек төленді;
- 80 жастан асқан жалғызілікті 101 қарттарға ай сайын 2 АЕК-тен                                 (8 650 теңгеден) 7,0 млн. теңге  әлеуметтік көмек төленді;
- В-20 ауруы бар 156 адамға ай сайын 24 АЕК-тен (103 800 теңгеден)                                     129,5 млн.теңге төленді;
- Туберкулез ауруымен ауыратын адамдарға 215 адамға ай сайын 10 АЕК-тен (43 250 теңгеден) 74,3 млн. теңге әлеуметтік көмек төленді;
- Шымкент қаласының медициналық мекемелерінде диспансерлік есепте тұратын қатерлі ісіктері бар балаларға ай сайын 299 балаға 10 АЕК-тен                                         (43 250 теңгеден) 103,3 млн. теңге әлеуметтік көмек төленді;
- Тірек-қимыл аппараты бұзылған 1-2 топтағы мүгедектігі бар адамдар мен балаларға, тірек-қимыл аппараты бұзылған 7 жасқа дейінгі 5093 мүгедектігі бар балаларға ай сайын 5 АЕК-тен (21 625 теңгеден) 795,5 млн. теңге әлеуметтік көмек төленді;


- Әкімнің бастамасымен және мәслихаттың шешімімен зейнет жасындағы азаматтарды санаторлық-емдеумен қамтамасыз ету мақсатында 5 375 ардагерлер мен зейнеткерлерді жолдауға бюджеттен 951,5 млн.теңге қарастырылып, 393,4 млн.теңге игерілді (2025 ж. – 5500 адамға жолдама беріліп, 794,4 млн. теңге игерілді). Ағымдағы жылдың                              1 қыркүйегіне 780 азаматқа жолдама берілді. Оның ішінде:
- Ақсу демі – 200 жолдама;
- Күлпаршын – 100 жолдама;
- Zari – 195 жолдама;
- Түлкібас саясы – 135 жолдама;
- Айша бибі – 150 жолдама;
Сонымен қатар, «Ізетті зейнеткер» КММ-де зейнет жасындағы азаматтарды сауықтыру-емдеумен қамтамасыз ету мақсатында мекеменің сыйымдылығы 70 орыннан 120 орынға дейін ұлғайтылды. 
2026 жылға 465,0 млн теңге қарастырылып, 1 қыркүйектегі жағдай бойынша 320,9 млн.теңге игерілді. Бүгінгі таңда 2 280  ардагер мен зейнеткер сауықтыру-емдеу қызметімен қамтылды (2025 ж. – 2 533 адамға жолдама беріліп, 333,9 млн. теңге игерілді). 

3. Мемлекеттік атаулы әлеуметтік көмек
Қазақстан Республикасы Әлеуметтік кодексінің 120-бабының              4-тармағына және Еңбек және халықты әлеуметтік қорғау министрінің 2023 жылғы 21 маусымдағы  №227 бұйрығымен бекітілген «Мемлекеттік атаулы әлеуметтік көмекті тағайындау және төлеу қағидаларының»            2-тарауының 3-тармағына сәйкес,  атаулы әлеуметтік көмек жан басына шаққандағы орташа табысы облыстарда, республикалық маңызы бар қалаларда, астанада белгіленген кедейлік шегінен аспайтын адамға немесе отбасыға шартсыз немесе шартты ақшалай көмек түрінде беріледі.
Мемлекеттік атаулы әлеуметтік көмек табысы аз азаматтарға кешенді әлеуметтік көмек көрсетуді көздейді. Бұл төмендегі бағыттар бойынша жұмыстар жүргізіледі:
- аз қамтамасыз етілген отбасыларға ақшалай төлем;
- жұмыспен қамтуға жәрдемдесу бойынша шаралар, яғни оқытуға, жастар практикасына, қоғамдық жұмыстарға, әлеуметтік жұмыс орындарына, грант беруге және тұрақты жұмыс орындарына жолдама беру;
- Бір жастан алты жасты қоса алғанға дейінгі балаларға атаулы әлеуметтік көмек тағайындау кезеңіне әрбір балаға (6 488 теңге) 1,5 айлық есептік көрсеткіш мөлшерінде ай сайынғы қосымша төлем                                  1 658 отбасындағы 3 308 балаға тағайындалды (2025 ж. – 4 814 отбасы,  26 203 бала). 
2026 жылы мемлекеттік атаулы әлеуметтік көмекке бюджет есебінен  3 848,5 млн.теңге бөлінді. Оның ішінде мемлекеттік атаулы әлеуметтік көмекке 3 487,4 млн. теңге, бір жастан алты жасты қоса алғанға дейінгі балаларға қосымша төлемге  361,1 млн. теңге қарастырылды.
Мемлекеттік атаулы әлеуметтік көмек алуға аз қамтамасыз етілген     1 858 отбасыдан 9 597 адамға тағайындалды (2025 ж. – 5 158 отбасы,                   27 238 адам). Қаламыздағы халықты жұмыспен қамту шараларының нәтижесінде атаулы әлеуметтік көмек алушы отбасылар өткен жылдың осы кезеңімен салыстырғанда 61% азайып отыр.
	Анықтама:
МАӘК отбасының әрбір мүшесіне кедейлік шегінен аспайтын жан басына шаққандағы орташа табысы бар азаматтарға тағайындалады.
Бүгінгі күні кедейлік шегі күнкөріс деңгейінің 70% деңгейінде немесе              2025 жылдың ІV -тоқсанына орта есеппен 46 199 теңге болып белгіленді.
Осылайша, бір адамға (отбасына) келетін МАӘК-тің мөлшері жан басына шаққандағы орташа кіріс пен әр мүшесіне негізделген белгіленген кедейлік шегінің арасындағы айырма ретінде есептеледі.


Мемлекеттік атаулы әлеуметтік көмек алушылар қатарынан:
- 2 194 азамат жұмысқа жарамды, оның ішінде өтініш берген кезде   806 азамат жүгіну кезінде жұмысы барлар;
- 247 азамат нәтижелі жұмыспен қамтудың белсенді шараларына қатысқан. Атап айтсақ:
- 227 азамат тұрақты жұмыс орындарына;
- 2 азамат кәсіпкерлік бастамаларға;
- 11 азамат қоғамдық жұмыстарға;
- 1 азамат әлеуметтік жұмыс орындарына;
- 6 азамат қайта даярлау курстары.  

4. Мүгедектігі бар азаматтарға әлеуметтік қолдау көрсету
2026 жылы мүгедектігі бар азаматтарға қолдау шараларын көрсету үшін бюджеттен – 15,4 млрд.теңге бөлініп, 10,0 млрд.теңге игерілді                   (2025 ж. – 15,8 млрд. теңге).
Мүгедектігі бар азаматтарға әлеуметтік қызметтер порталы арқылы қажетті құралдар мен қызметтерге тапсырыс беруі іске қосылды. Яғни, мүгедектігі бар азаматтар қажетті құралдар мен қызметтерді өзінің электрондық қолтаңбасын (ЭЦҚ) пайдалана отырып, әлеуметтік қызметтер порталы арқылы тапсырыс беруге қол жеткізді.
	Анықтама: 
Қазіргі таңда Шымкент қаласында 43 924 (2025 ж. – 42 919 адам) мүгедектігі бар азамат тіркелген, оның ішінде:
- бірінші топтағы мүгедектер – 5 223 (2025 ж. – 4 977 адам);
- екінші топтағы мүгедектер – 15 304 (2025 ж. – 15 455 адам);
- үшінші топтағы мүгедектер – 14 502 (2025 ж. – 14 015 адам);
- 18 жасқа дейінгі 8 895 (2025 ж. – 8 472 адам) мүгедек балалар тіркелген.



Мүгедектігі бар азаматтарға оңалтудың жеке бағдарламасына сәйкес 50 102 өтінім келіп түсіп, 39 550 (79,0%) қамтамасыз етілді                      (2025 ж. – 53 379 өтінім, 89,2%).
Атап айтқанда:
- протездік-ортопедиялық көмек құралдарына 8 117 өтініш қабылданып, 5 019 құралмен қамтылды (61,8%), (2025 ж. – 8 879);
- сурдотехникалық, тифлотехникалық, гигиеналық құралдарға                            22 141 өтініш қабылданып, 19 692 құралмен қамтылды (88,9%), (2025 ж. –  25 846);
- мүгедектерге арналған қоларба құралдарына 1047 өтініш қабылданып, 962 құралмен қамтылды (91,9%), (2025 ж. – 1 578);
- жеке көмекші, ымдау тілі мамандарының қызметіне 2 987 азамат мұқтаж болса 2 914 азаматқа қызмет көрсетілді (97,5%), (2025 ж. – 3 106);  
- 15 810 азаматтан шипажай орындарына емделу үшін жолдамаға өтініштер қабылданып, 10 963 азамат қамтылды (69,3%), (2025 ж. – 13 970);
- мүгедектерге арнайы жабдықталған «Инватаксидің» 38 көлігіне  551 өтініш қабылданып, қызмет көрсетілуде (2025 ж. – 38 көлік,                               581өтініш);
Әлеуметтік портал мен ЭЦК-мен жұмыс жасау үшін мүгедектігі бар азаматтарға Басқарма ғиматарында өз-өзіне қызмет көрсету бұрыштамасы ұйымдастырылған және Басқарма қызметкерлерімен әрбір адамға жеке-жеке көмек берілуде. 

5. Арнаулы әлеуметтік қызметтердің орындалу барысы туралы
Арнаулы әлеуметтік қызметтер әлеуметтік салада психоневрологиялық ауытқуы бар, тірек-қимыл аппараты функциялары бұзылған мүгедек балаларға, 18 жастан асқан психоневрологиялық ауруы бар азаматтарға, өзіне-өзі қызмет көрсете алмайтын жалғызілікті                   І-ІІ топтағы мүгедектер мен қарттарға стационар, жартылай стационар, үйде қызмет көрсету және уақытша болу жағдайында жүзеге асырылады.
2026 жылдың 1 қыркүйегіне  жалпы 3 261 адам (2025 ж. – 3 857 адам) арнаулы әлеуметтік қызмет түрлерімен қамтылды. Оның ішінде:
- стационар жағдайда – 816 азамат (2025 ж. – 752 адам);
- жартылай стационар жағдайда – 825 азамат (2025 ж. – 1414 адам);
- уақытша болу жағдайында – 373 азамат (2025 ж. – 402 адам);
- үйде қызмет көрсету жағдайда – 1 247 азамат (2025 ж. –                                   1289 адам).
«№1 стационар жағдайдағы орталығы» КММ-сі 225 жатын орынға арналған. 
Орталыққа қосымша 50 орындық ғимарат салынуда, 1 894,0 млн. теңге қаралып, Шымкент қаласының құрылыс басқармасы тарапынан мемлекеттік сатып алу жұмыстары жүргізіліп, мердігер «Риголит» ЖШС анықталған. Бүгінгі таңда құрылыс монтаждау жұмыстары аяқталып, материалдык-техникалық базасын қамтамасыз ету жұмыстары жүргізілуде.
 Арнаулы әлеуметтік саладағы іске асырылатын жобалар:
«Шымкент қаласында 150 орындық мүгедектерді оңалту орталығын салу (байластыру)» нысанының құрылыс-монтаж жұмыстары 2024 жылдың желтоқсан айында басталған (құрылысы басталғалы 20 ай). Нысан құрылысының нормативті мерзімі 26 айды құрайды.
2024 жылға жергілікті бюджет есебінен (ЖБ) 201 001,00 мың теңге бөлініп, толық игерілді.
2025 жылға Қазақстан Республикасының Ұлттық қорынан берілетін нысаналы трансферті есебінен (РБ) 5 375 000,00 мың теңге бөлініп, толық игерілген.
[bookmark: _GoBack]2026 жылға Қазақстан Республикасының Ұлттық қорынан берілетін нысаналы трансферті есебінен (РБ) 4 625 000,0 мың теңге бөлінген.
Бұған қоса, жергілікті бюджет (ЖБ) есебінен қалған 3 851 283,5 мың теңге бөлінетін болады.
Нысан құрылысының жалпы дайындығы 70 % құрайды.
2026 жылдың желтоқсан айында нысан құрылысын аяқтап, пайдалануға тапсыру жоспарлануда.

6. Көші-қон мәселесі және қандастармен жұмыс жасау
Қандас мәртебесін беру немесе ұзарту бойынша:
2026 жылғы қаңтар және ақпан айындағы  жағдай бойынша Шымкент қаласында 68 отбасы, 142  адам «қандас» мәртебесін алды, ал 6 айға қандас мәртебесін ұзартқандар саны 4 отбасынан 4 адамды құрады.
Қандас мәртебесін алған  адамның ішінде – 71 ер адам және 71 әйел адам, 18 жасқа дейінгі тұлғалар – 53 адам, еңбекке қабілетті жастағы адамдар – 77 адам. Оның ішінде, білім деңгейі бойынша: жоғары білімді – 21 адам, орта арнайы білімді – 30 адам; жалпы орта білімді – 25 адам; білімі жоқ – 1 адам.
Бүгінгі таңда қолданысқа енген Қазақстан Республикасы Еңбек және халықты әлеуметтік қорғау министрлігінің «Шетелдіктер мен азаматтығы жоқ адамдарға Қазақстан Республикасында тұрақты тұруға рұқсат беру» және «Қандас мәртебесін беру немесе ұзарту» мемлекеттік көрсетілетін қызметтері бойынша пилоттық жобаны іске қосу және іске асыру туралы» Қазақстан Республикасы Еңбек және халықты әлеуметтік қорғау министрінің 2026 жылғы 30 қаңтардағы № 41, Қазақстан Республикасы Премьер-Министрінің орынбасары - Жасанды интеллект және цифрлық даму министрінің 2026 жылғы  30 қаңтардағы № 47 және Қазақстан Республикасының Ішкі істер министрінің 2026 жылғы 30 қаңтардағы                      №60 бірлескен бұйрығы Қазақстан Республикасы нормативтік құқықтық актілерінің эталондық бақылау банкінде 2026 жылғы 13 ақпанда қолданысқа енді.
Қандас мәртебесі тек Қазақстан Республикасының Үкіметі белгілеген қоныстану өңірлеріне міндетті түрде қоныс аудару жағдайларында, ұзарту құқығынсыз 5 (бес) жыл мерзімге беріледі.   Шымкент қаласы ҚР Үкіметі белгілеген қоныстандыру өңірлерінің (Абай облысы, Ақмола облысы, Қостанай облысы, Павлодар облысы, Солтүстік Қазақстан облысы, Шығыс Қазақстан облысы, Ұлытау облысы) қатарына енбеуіне орай, бұл өңірде Қандас мәртебесі берілмейді.
Шетел жұмыс күшін тарту бойынша:
Шымкент қаласына  2026 жылға жұмыс берушілерге шетелдік жұмыс күшін жұмысқа тартуға Қазақстан Республикасы Еңбек және халықты әлеуметтік қорғау министрлігімен 475  бірлік квота бөлінді.
	Бүгінде бөлінген квота негізінде 21 кәсіпорындар мен ұйымдарда  120 шетел азаматтарының рұқсаты қолданыста, 4 918 Қазақстан Республикасының азаматтары жұмыс жасауда. Қазақстандық қамту пайызы 97,0%. Тартылып жатқан шетел жұмыс күшінің білікті мамандарының үлесі 97,0%.
Шетел жұмыс күшін тартуға рұқсат бергені үшін және ұзартқаны үшін жыл басынан бері 67,3 млн.теңге алым жергілікті бюджетке түсті.
